IZVJEŠĆE O RADU DODATNE NASTAVE IZ GEOGRAFIJE U ŠKOLSKOJ GODINI 2014./2015.

Prema planu i programu rada dodatna nastava iz geografije u školskoj godini 2014./2015. planirana je u 7. i 8. razredu u trajanju od 52 sata. Realizirano je 26 sati u 8. razredu i 30 sati u 7. razredu što ukupno iznosi 56 sati.. Osmi razred je započeo s radom 22. listopada 2014. godine, a završio 25. veljače 2015. godine. Sedmi razred je započeo s radom 17. listopada 2014. godine, a završio 27. veljače 2015. godine. U rad dodatne nastave iz geografije u 8. razredu bila su uključena 2 učenika: Robert Rabađija i Nikola Mlakar, a u 7. razredu su bili uključeni učenici: Marta Mikacinić i Ivan Zvonar. Školsko Natjecanje iz geografije održano je 27. siječnja 2015. godine. Rezultati školskog Natjecanja objavljeni su na web stranici škole i mogu se pročitati klikom na link [http://os-kalinovac.skole.hr/?news\_id=2242#mod\_news](http://os-kalinovac.skole.hr/?news_id=2242%23mod_news).

Nakon uvida u rezultate školskih natjecanja županijsko povjerenstvo pozvalo je 3 naša učenika na županijsko Natjecanje iz geografije koje je održano 25. veljače 2015. godine u OŠ Đuro Ester u Koprivnici. Robert Rabađija ove godine je osvojio peto mjesto na županijskom Natjecanju iz geografije u konkurenciji osmih razreda. Razlog osvajanja petog mjesta leži u preopterećenosti učenika drugim natjecanjima kojima se ove godine više posvetio. U konkurenciji sedmih razreda naš Ivan Zvonar osvojio je drugo mjesto, a Marta Mikacinić 4. mjesto. Klikom na link [http://os-kalinovac.skole.hr/?news\_id=2286#mod\_news](http://os-kalinovac.skole.hr/?news_id=2286%23mod_news%20) može se saznati više o županijskom Natjecanju iz geografije.

Predmetna učiteljica:

Elizabeta Trepotec Marić